
4 Μαΐου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1542 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Έγκριση της κυκλοφοριακής ρύθμισης της υπ' 
αριθμ. 6/2015 απόφασηςτου Δημοτικού Συμβου¬ 
λίου του Δήμου Αχαρνών. 

2 

Καθιέρωση υπερωριακής εργασίας μονίμου και 
με ΣΕΙΔ προσωπικού των Δασικών Υπηρεσιών, 
κατά τις απογευματινές ώρες των εργασίμων ημε¬ 
ρών, καθώς και τα Σάββατα, τις Κυριακές και τις 
εξαιρέσιμες ημέρες έτους 2018 για υλοποίηση 
του Προγράμματος Πρόληψης Λαθροϋλοτομιών. 

3 

Αναθεώρηση, λόγω αύξησης της δυναμικότητας 
των κλινών και αλλαγών εσωτερικής διαρρύθμι¬ 
σης, της υπ' αριθμ. 9686/2005/5.10.2006 άδειας 
λειτουργίας της Μονάδας Φροντίδας Ηλικιωμέ¬ 
νων κερδοσκοπικού χαρακτήρα με το διακριτικό 
τίτλο «Άγιος Στυλιανός» (πρώην «Άγιος Γεώργιος»), 
της εταιρείας «ΑΦΟΙ ΜΑΘΙΟΥ ΚΑΙ ΣΙΑ Ε.Ε.», όπως 
αναθεωρήθηκε με την αριθμ. 848, σχετ. 638 και 
σχετ. 597/3.4.2015 απόφαση, λόγω μεταβολής 
του ιδιοκτησιακού καθεστώτος. 

4 

Διαπίστωση ανάγκης και καθιέρωση υπερωρια- 
κής εργασίας με αμοιβή πέντε (5) υπαλλήλων της 
Δ/νσης Αγροτικής Οικονομίας και Κτηνιατρικής 
της Περιφερειακής Ενότητας (Π.Ε.) Καρδίτσας, για 
το Β' εξάμηνο του έτους 2018. 

5 

Καθιέρωση υπερωριακής απασχόλησης κατά τις 
Κυριακές και Αργίες και για συμπλήρωση εβδομα¬ 
διαίου ωραρίου τις νυχτερινές ώρες των υπαλλή¬ 
λων του Δήμου Ελευσίνας για το Β' εξάμηνο του 
έτους 2018. 

6 

Καθιέρωση υπερωριακής απασχόλησης των 
υπαλλήλων του Δήμου Ελευσίνας για το Β' εξάμη¬ 
νο του έτους 2018. 


ΔΙΟΡΘΩΣΕΙΣ ΣΦΑΛΜΑΤΩΝ 


7 Διόρθωση σφάλματος στην αριθμ. πρωτ. Φ.21450/ 
2017/0018920/1.12.2017 απόφαση του Συντονι¬ 
στή Αποκεντρωμένης Διοίκησης Αττικής που δη- 
μοσιεύθηκε στο ΦΕΚ 599/22.2.2018 (τ.Β'). 


8 Διόρθωση σφάλματος στην αριθμ. πρωτ. Φ.14290/ 

2015/0015296/20.1.2016 απόφαση του Γενικού 
Γραμματέα Αποκεντρωμένης Διοίκησης Αττικής 
που δημοσιεύθηκε στο ΦΕΚ 501 /29.2.2016 (τ.Β'). 


ΑΠΟΦΑΣΕΙΣ 

Αριθμ. 32450/320/201 8 (1) 

Έγκριση της κυκλοφοριακής ρύθμισης της υπ' 
αριθμ. 6/2015 απόφασηςτου Δημοτικού Συμβου¬ 
λίου του Δήμου Αχαρνών. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις περί Διοικητικής Αποκέντρωσης ισχύουσες δια¬ 
τάξεις όπως τροποποιήθηκαν και ισχύουν σήμερα. 

2. Τις διατάξεις του ν. 3852/2010 (ΦΕΚ 87/Α77.6.2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης Πρόγραμμα Καλλικράτης» όπως 
ισχύει, σε συνδυασμό με τις διατάξεις του ν. 2503/1997 
(ΦΕΚ 107/Α730.5.1997) «Διοίκηση, οργάνωση, στελέ- 
χωση της Περιφέρειας, ρύθμιση θεμάτων για τη Τοπική 
Αυτοδιοίκηση και άλλες διατάξεις». 

3. Τις διατάξειςτων άρθρων 28 και 28Α του ν. 4325/2015 
(ΦΕΚ 47/Α72015) "Εκδημοκρατισμός της Διοίκησης - Κα¬ 
ταπολέμηση Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις" 
όπως συμπληρώθηκε με τις διατάξεις του άρθρου 24 
του ν. 4368/2016 (ΦΕΚ 21/Α72016) "Μέτρα για την επι¬ 
τάχυνση του κυβερνητικού έργου και άλλες διατάξεις". 

4. Το άρθρο 52 του ν. 2696/1999 (ΦΕΚ 57/Α723.3.1999) 
που αφορά στην κύρωση του Κώδικα Οδικής Κυκλοφο¬ 
ρίας, (ΚΟΚ), όπως αντικαταστάθηκε με το άρθρο 48, παρ. 
9 του ν. 4313/2014 (ΦΕΚ 261 /Α717.12.2014). 

5. Το άρθρο 109 του ν. 2696/1999 (ΦΕΚ 57/Α7 
23.3.1999), περί Δημοσίευσης Αποφάσεων που εκδίδο- 
νται κατ'εξουσιοδότηση του Κώδικα Οδικής Κυκλοφο¬ 
ρίας, στην Εφημερίδα της Κυβερνήσεως. 

6. Τις διατάξεις του π.δ. 135/23.12.2010 (ΦΕΚ 228/Α7 
27.12.2010) «Οργανισμός της Αποκεντρωμένης Διοίκη¬ 
σης Αττικής» όπως ισχύει. 

7. Το άρθρο 90 του π.δ. 63/2005 (ΦΕΚ 98/Α722.4.2005) 
"Κωδικοποίηση της νομοθεσίας για την κυβέρνηση και 
τα κυβερνητικά όργανα". 

8. Την υπ' αριθμ. 15869/15.5.2017 απόφαση του 
Υπουργού Εσωτερικών (ΦΕΚ 250/Υ.Ο.Δ.Δ./26.5.2017) με 
την οποία ο Σπυρίδων Κοκκινάκης διορίστηκε στη θέση 
του Συντονιστή της Αποκεντρωμένης Διοίκησης Αττικής. 

9. Τιςυπ'αριθμ. 1115/2012,49/2012 και 819/2013 απο¬ 
φάσεις του Συμβουλίου της Επικράτειας. 

ΙΟ.Το υπ'αριθμ. πρωτ. 48823/39998/18.9.2013 έγγρα¬ 
φο του Γ.Γ. Αποκεντρωμένης Διοίκησης Αττικής, με θέμα: 
"Διευκρινίσεις - Οδηγίες περί Εγκρίσεων Κυκλοφοριακών 
Ρυθμίσεων οδικών δικτύων στους Ο.Τ.Α. και στους χερ¬ 
σαίους χώρους λιμένων". 

11. Την υπ'αριθμ. οικ. 47601/17682/8.6.2017 (ΦΕΚ 
2056/Β714.6.2017) απόφαση του Συντονιστή Αποκε¬ 
ντρωμένης Διοίκησης Αττικής περί μεταβίβασης δικαι¬ 
ώματος υπογραφής. 

12. Το υπ' αριθμ. 15109/13.5.2013 έγγραφο της Δ/ 
νσης Οργάνωσης και Λειτουργίας ΟΤΑ του Υπουργείου 
Εσωτερικών με θέμα «Εγκρίσεις αποφάσεων συλλογικών 
οργάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

13. Την υπ' αριθμ. πρ. οικ. 47870/39280/10.9.2013 
(ΑΔΑ: ΒΛ9ΛΟΡ1Κ-ΔΞΩ) απόφαση του Γενικού Γραμμα¬ 
τέα της Αποκεντρωμένης Διοίκησης Αττικής με θέμα: 
«Άσκηση αρμοδιότητας έγκρισης αποφάσεων των ΟΤΑ 
που αφορούν μέτρα ρύθμισης οδικής κυκλοφορίας και 
λήψης αποφάσεων αναφορικά μετά μέτρα του άρθρου 
52Α του ν. 2696/1999». 

14. Την υπ' αριθμ. πρ. οικ. 22769/12259/19.3.2015 
(ΑΔΑ: 7ΞΦΔΟΡ1Κ-ΙΡΚ) απόφαση του Γενικού Γραμμα¬ 
τέα της Αποκεντρωμένης Διοίκησης Αττικής με θέμα: 
«Άσκηση αρμοδιότητας έγκρισης αποφάσεων των ΟΤΑ 
που αφορούν μέτρα ρύθμισης οδικής κυκλοφορίας και 
λήψης αποφάσεων αναφορικά μετά μέτρα του άρθρου 
52Α του ν. 2696/1999». 

15. Το υπ'αριθμ. πρωτ. 12555/6878/2015 έγγραφο της 
Δ/νσης Διοίκησης, με το οποίο απεστάλησαν στη Δ/νση 
Τεχνικού Ελέγχου η υπ'αριθμ. 6/2015 απόφαση του Δ.Σ 
του Δήμου Αχαρνών, με τα σχετικά έγγραφα και έλαβε 
αριθμ. πρωτ. 14685/7975/2015. 

16. Το υπ'αριθμ. πρ. 14685/7975/2015 έγγραφο της 
Υπηρεσίας μας προς τον Δήμο Αχαρνών. 

17. Το υπ'αριθμ. πρ. 90383/2014 και υπ'αριθμ. πρ. Πολ. 
5813/2014 έγγραφο της Δ/νσης Πολεοδομίας και Πο- 
λεοδομικών Εφαρμογών του Δήμου Αχαρνών προς την 
Υπηρεσία μας που έλαβε αριθμ. πρ. 96537/51915/2015. 

18. Το υπ'αριθμ. πρ. 91370/2015 έγγραφο της Δ/νσης 
Τεχνικών Υπηρεσιών του Δήμου Αχαρνών προς την Υπη¬ 
ρεσία μας που έλαβε αριθμ. πρ. 2563/19/2016. 

19. Το υπ' αριθμ. πρ. 2563/19/2016 έγγραφο της 
Υπηρεσίας μας προς την Δ/νση Οδικών Υποδομών του 
Υπουργείου Οικονομίας, Υποδομών, Ναυτιλίας, και Του¬ 
ρισμού. 

20. Το υπ' αριθμ. πρ. Δ.Ο.Υ./2102/Φ.252/2016 έγγραφο 
της Δ/νσης Οδικών Υποδομών του Υπουργείου Υποδο¬ 
μών, Μεταφορών και Δικτύων προς την υπηρεσίας. 


21. Το υπ' αριθμ. πρ. 16290/2018 έγγραφο του Δή¬ 
μου Αχαρνών προς την υπηρεσία που έλαβε αριθμ. πρ. 
32450/320/2018. 

22. ΤηνΤεχνική Έκθεση Κυκλοφοριακών Ρυθμίσεων 
της Τεχνικής Υπηρεσίας του Δήμου Αχαρνών, βάσει 
της οποίας ελήφθη η υπ' αριθμ. 66/2014 απόφαση της 
ΕΠΟΙΖΩ, για τις υπόψη κυκλοφοριακές ρυθμίσεις της υπ' 
αριθμ. 6/2015 απόφασης του Δημοτικού Συμβουλίου 
του Δήμου Αχαρνών. 

23. Την υπ' αριθμ. 6/2015 απόφαση του Δ.Σ. του Δή¬ 
μου Αχαρνών, με την οποία αποφάσισε την έγκριση των 
υπόψιν κυκλοφοριακών ρυθμίσεων. 

24. Το γεγονός ότι, από την παρούσα απόφαση κυκλο- 
φοριακών ρυθμίσεων όπως αναφέρεται στο ως άνω (21) 
σχετικό έγγραφο δενπροκαλείται δαπάνη σε βάρος του 
προϋπολογισμού του έτους 2018 του Δήμου Αχαρνών. 

και επειδή: 

Οι προτεινόμενες κυκλοφοριακές ρυθμίσεις αιτιολο¬ 
γούνται επαρκώςαπό τηνΤεχνική Υπηρεσία,τουΔήμου 
Αχαρνών και συμβάλλουν στην εξυπηρέτηση των πολι¬ 
τών και στη βελτίωση των κυκλοφοριακών συνθηκών 
της περιοχής, αποφασίζουμε: 

Την έγκριση των κυκλοφοριακών ρυθμίσεων της υπ' 
αριθμ. 6/2015 απόφασης του Δημοτικού Συμβουλίου 
του Δήμου Αχαρνών και συγκεκριμένα της απαγόρευσης 
της στάσης και της στάθμευσης (Ρ-40) και στις δύο πλευ¬ 
ρές της αδιέξοδης οδού Ιωαννίνων (Πηνελόπης Δέλτα), 
στο Ο.Τ. 135, στο τμήμα της από την οδό Ληξουρίου έως 
και το αδιέξοδο τμήμα της, και επισήμανση του αδιεξό¬ 
δου με πινακίδα Π-25. 

Οι εν λόγω εγκρίσεις χορηγούνται με τις εξής προϋ¬ 
ποθέσεις: 

1. Με την παρούσα απόφαση εγκρίνονται αποκλειστι¬ 
κά και μόνο οι κυκλοφοριακές ρυθμίσεις σύμφωνα με 
τον (4) σχετικό νόμο. 

2. Η παρούσα δεν αποτελεί έγκριση και καθορισμό 
της οδού και δεν υποκαθιστά άλλες τυχόν απαιτούμε- 
νες ρυθμίσεις και εγκρίσεις και για τις οποίες ο Δήμος 
Αχαρνών πρέπει να μεριμνήσει πριν την υλοποίηση των 
εν λόγω κυκλοφοριακών ρυθμίσεων. 

3. Να τοποθετηθούν όλες οι κατακόρυφες σημάνσεις 
(πινακίδες) με την υπόδειξη τηςΤεχνικήςΥπηρεσίαςτου 
Αχαρνών, σε κατάλληλες θέσεις εκτός του οδοστρώμα¬ 
τος ώστε να εξασφαλίζεται, χωρίς εμπόδια, η κίνηση των 
οχημάτων αλλά και των πεζών. 

4. Να λαμβάνεται μέριμνα έτσι ώστε με την εφαρμογή 
των προτεινόμενων κυκλοφοριακών ρυθμίσεων, να μην 
επηρεάζονται οι υπηρεσίες των μέσων οδικής μαζικής 
μεταφοράς. 

5. Οι προτεινόμενες κυκλοφοριακές ρυθμίσεις να 
υποστηρίζουν και τις ανάγκες των Ατόμων με Αναπη¬ 
ρία (ΑμεΑ) σύμφωνα και με την (8) σχετική απόφαση. 

6. Τα μέτρα που λαμβάνονται με την παρούσα από¬ 
φαση να ισχύουν από την τοποθέτηση των οικείων πι¬ 
νακίδων σήμανσης, εκτός αν κατά το χρόνο ισχύος των 
μέτρων αυτών η κυκλοφορία ρυθμίζεται από στελέχη 
της αρμόδιας Αστυνομικής Αρχής. 

7. Αυτοδίκαιης ανάκλησή της, σε περίπτωση μη τήρη¬ 
σης των όρων και των προϋποθέσεων που έχουν τεθεί 

από τους αρμοδίους φορείς καθώς και με την απόφαση 
αυτή. 

8. Μη νομιμοποίησης τυχόν παράνομων ενεργειών. 

9. Παρακολούθησης της ακριβούς εκτέλεσης των 
όρων που έχουν τεθεί με αυτή, από τις Αρχές προς τις 
οποίες αποστέλλεται, στα πλαίσια των αρμοδιοτήτων 
τους. 

10. Να τηρούνται απαρέγκλιτα τα όσα αναγράφο¬ 
νται στην Τεχνική - Εισηγητική Έκθεση κυκλοφοριακών 
ρυθμίσεων της Δ/νσηςΤεχνικών Υπηρεσιών του Δήμου 
Αχαρνών, βάσει της οποίας ελήφθη η εν λόγω απόφαση 
του Δημοτικού Συμβουλίου του Δήμου Αχαρνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Απριλίου 2018 
Ο Συντονιστής Αποκεντρωμένης Διοίκησης 
ΣΠΥΡΙΔΩΝ ΚΟΚΚΙΝΑΚΗΣ 


Αριθμ. 83822 _ (2) 

Καθιέρωση υπερωριακής εργασίας μονίμου και 
με ΣΕΙΔ προσωπικού των Δασικών Υπηρεσιών, 
κατά τις απογευματινές ώρες των εργασίμων ημε¬ 
ρών, καθώς και τα Σάββατα, τις Κυριακές και τις 
εξαιρέσιμες ημέρες έτους 2018 για υλοποίηση 
του Προγράμματος Πρόληψης Λαθροϋλοτομιών. 

Ο ΣΥΝΤΟΝΙΣΤΗΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ 
ΚΑΙ ΙΟΝΙΟΥ 

Έχοντας υπόψη: 

1. Τις διατάξεις: 

α)Των άρθρων 6 και 280 του ν. 3852/2010 (Α' 87) «Νέα 
Αρχιτεκτονική της Αυτοδιοίκησης και της Αποκεντρωμέ¬ 
νης Διοίκησης- Πρόγραμμα Καλλικράτης», όπως τροπο¬ 
ποιήθηκε και ισχύει». 

β) Του π.δ. 139/2010 (ΦΕΚ Α' 232/2010) «Οργανισμός 
της Αποκεντρωμένης Διοίκησης Πελοποννήσου, Δυτικής 
Ελλάδας και Ιονίου». 

γ) Του ν. 998/1979 (Α' 289) «Περί προστασίας των 
δασών και των δασικών εν γένει εκτάσεων της Χώρας», 
όπως τροποποιήθηκε και ισχύει. 

δ) Του ν. 1845/1989 (Α' 102) «Ανάπτυξη και αξιοποίηση 
της αγροτικής έρευνας και τεχνολογίας - Δασοπροστασία 
και άλλες διατάξεις», όπως τροποποιήθηκε και ισχύει. 

ε) Του ν. 3938/2011 (Α' 61), άρθρο 21 «Ενσωμάτωση 
της Ελληνικής Αγροφυλακής στη Δασική Υπηρεσία». 

στ) Του άρθρου 20 του ν. 4354/2015 (Α' 176) «Αποζη¬ 
μίωση για εργασία καθ' υπέρβαση του υποχρεωτικού 
ωραρίου - Αποζημίωση για συμπλήρωση του υποχρε¬ 
ωτικού ωραρίου». 

2. Την πράξη 4 της 6.2.2015 του Υπουργικού Συμβου¬ 
λίου «Αποδοχή παραιτήσεων των Γενικών Γραμματέων 
των Αποκεντρωμένων Διοικήσεων της Χώρας» (Α' 24). 

3. Τις διατάξεις του άρθρου 56 του ν. 4257/2014 (Α' 


93) «Επείγουσες ρυθμίσεις αρμοδιότητας Υπουργείου 
Εσωτερικών». 

4. Το με αριθμό 169182/2491/24.4.2018 έγγραφο του 
ΥΠΕΝ σχετικά με πρόβλεψη δαπάνης για την υλοποίηση 
των προγραμμάτων Δασοπροστασίας και Πρόληψη Λα¬ 
θροϋλοτομιών έτους 2018 δαπάνης 1.430.140,00 Ευι-ο. 

5. Την με αριθμό 109/2.1.2018 (ΦΕΚ 88 Β' 23.1.2018) 
απόφασή μας «Καθορισμός ωραρίου εργασίας κλάδων 
μονίμου και με Σ.Ε.Ι.Δ προσωπικού των Δασικών Υπη¬ 
ρεσιών, κατά τις απογευματινές ώρες των εργασίμων 
ημερών, τις νυχτερινές ώρες, καθώς και τα Σάββατα, τις 
Κυριακές και τις εξαιρέσιμες ημέρες έτους 2018». 

6. Την απόφαση του Δ.Σ. του Πράσινου Ταμείου «Προέ¬ 
γκριση προγράμματος πρόληψης λαθροϋλοτομιών 2018 
για χρηματοδότηση από πιστώσεις του Ειδικού Φορέα 
Δασών του Πράσινου Ταμείου έτους 2018». 

7. Την με αριθμό 168364/2066/3.4.2018 (ΑΔΑ 
6ΘΒΣ4653Π8-999) απόφαση του Αναπληρωτή Υπουρ¬ 
γού Περιβάλλοντος και Ενέργειας «Καθιέρωση υπερω- 
ριακής εργασίας για την υλοποίηση του Ειδικού Προ¬ 
γράμματος Πρόληψης Λαθροϋλοτομιών έτους 2018 και 
κατανομή αντιστοίχου αριθμού ωρών». 

8. Την με αριθμό 169182/2491/24.4.2018 εγκύκλιο της 
Γενικής Διεύθυνσης Ανάπτυξης και Προστασίας Δασών 
και Αγροπεριβάλλοντοςτου Υ.Π.ΕΝ. περί υλοποίηση του 
Ειδικού Προγράμματος Πρόληψης Λαθροϋλοτομιών 
έτους 2018. 

9. Το γεγονός ότι από την παρούσα απόφαση προκα- 
λείται δαπάνη για το τρέχον έτος μέχρι του συνολικού 
ποσού των 303.839,38 €, η οποία θα καλυφθεί από πι¬ 
στώσεις του Πράσινου Ταμείου του Υπουργείου Περι¬ 
βάλλοντος και Ενέργειας, σύμφωνα με τις ανωτέρω (5) 
και (6) σχετικές. 

10. Την ανάγκη προστασίας των δασικών εν γένει οι¬ 
κοσυστημάτων από λαθροϋλοτομίες με την συγκρότη¬ 
ση συνεργείων ελέγχου από τις Δασικές Υπηρεσίες της 
Αποκεντρωμένης Διοίκησης, αποφασίζουμε: 

Α. Καθιερώνουμε την υπερωριακή εργασία των 791 
υπαλλήλων των Δασικών Υπηρεσιών της Αποκεντρω¬ 
μένης Διοίκησης Πελοποννήσου, Δυτικής Ελλάδας και 
Ιονίου για το έτος 2018 και για συνολικό χρονικό διάστη¬ 
μα μέχρι 13 εβδομάδες, με δαπάνη I) μέχρι του ποσού 
των 81.292,93 € για την παροχή υπερωριακής εργασίας 
κατά τις απογευματινές ώρες των εργασίμων ημερών και 
τα Σάββατα, II) μέχρι του ποσού των 52436,05 € για την 
παροχή υπερωριακής εργασίας τις Κυριακές και τις εξαι¬ 
ρέσιμες ημέρες και III) μέχρι του ποσού των 35380,16 € 
για την παροχή εργασίας προς συμπλήρωση της εβδομα¬ 
διαίας υποχρεωτικής του προσωπικού που αναφέρεται 
στην με αριθμό 169182/2491/24.4.2018 απόφαση. 

Β. Ορίζουμε για το ανωτέρω χρονικό διάστημα των 
συνολικά 13 εβδομάδων, τις ώρες α) της υπερωριακής 
απασχόλησης σε 29.234 ώρες, από τις οποίες 11.614 
ώρες για απογευματινή υπερωριακή εργασία και 5.826 
ώρες για υπερωριακή εργασία κατά τις Κυριακές και εξαι¬ 
ρέσιμες ημέρες και β) της εργασίας προς συμπλήρωση 
της εβδομαδιαίας υποχρεωτικής σε 11.794 ώρες. 

Γ. Οι υπάλληλοι των ανωτέρω υπηρεσιών θα μετέ¬ 
χουν βάσει προγράμματος του προϊσταμένου της οι- 







16810 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 542/04.05.2018 


κείας Δασικής Υπηρεσίας, σύμφωνα με τα ειδικώς κα¬ 
θοριζόμενα στην με αριθμό 168364/2066/3.4.2018 (ΑΔΑ 
6ΘΒΣ4653Π8-999) υπουργικής απόφασης, στην με αριθ¬ 
μό 169182/2491/24.4.2018 (ΑΔΑ ΨΛΟΜ4653Π8-9ΣΩ) 
εγκύκλιο της Γενικής Διεύθυνσης Δασών Ανάπτυξης 
και Προστασίας Δασών και Αγροπεριβάλλοντος και τις 
εντολές της Γενικής Διεύθυνσης Δασών και Αγροτικών 
Υποθέσεων της Αποκεντρωμένης Διοίκησης. 

Δ. Με απόφαση του Γενικού Διευθυντή Δασών και 
Αγροτικών Υποθέσεων επιτρέπεται η αυξομείωση των 
ανωτέρω πιστώσεων εντός των ορίων που τίθενται ανά 
Περιφέρεια με την 168364/2066/3.4.2018 απόφαση του 
Αναπληρωτή Υπουργού Περιβάλλοντος και εντός του 
συνολικού ορίου των 303.839,38 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 26 Απριλίου 2018 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΠΑΠΑΘΕΟΔΩΡΟΥ 


Αριθμ. 1763 _ (3) 

Αναθεώρηση, λόγω αύξησης της δυναμικότητας 
των κλινών και αλλαγών εσωτερικής διαρρύθμι¬ 
σης, της υπ' αριθμ. 9686/2005/5.10.2006 άδειας 
λειτουργίας της Μονάδας Φροντίδας Ηλικιωμέ¬ 
νων κερδοσκοπικού χαρακτήρα με το διακριτικό 
τίτλο«ΆγιοςΣτυλιανός»(πρώην«Άγιος Γεώργιος»), 
της εταιρείας «ΑΦΟΙ ΜΑΘΙΟΥ ΚΑΙ ΣΙΑ Ε.Ε.», όπως 
αναθεωρήθηκε με την αριθμ. 848, σχετ. 638 και 
σχετ. 597/3.4.2015 απόφαση, λόγω μεταβολής 
του ιδιοκτησιακού καθεστώτος. 

Η ΑΝΤΙΠΕΡΙΦΕΡΕΙΑΡΧΗΣ 
ΚΕΝΤΡΙΚΟΥ ΤΟΜΕΑ ΑΘΗΝΩΝ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 3852/2010 (ΦΕΚ 87/Α72010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης». 

2. Τον Οργανισμό Περιφέρειας Αττικής, π.δ. 145/2010 
(ΦΕΚ 238/Α727.12.2010), όπως τροποποιήθηκε και 
ισχύει με την αριθμ. 109290/39629/23.12.2016 απόφα¬ 
ση Αποκεντρωμένης Διοίκησης Αττικής (ΦΕΚ 4251 /τ.Β7 
29.12.2016), όπως τροποποιήθηκε - επικαιροποιήθηκε 
με την αριθμ. 66313/24553/25.8.2017 (ΦΕΚ 3052/τ.Β7 

5.9.2017) όμοια. 

3. Την αριθμ. πρωτ. οικ. 8840/13.1.2017 (ΦΕΚ 39/τ.Β7 

17.1.2017) απόφαση Περιφερειάρχη Αττικής περί «Με¬ 
ταβίβασης αρμοδιοτήτων σε Αντιπεριφερειάρχες της 
Περιφέρειας Αττικής, σε Περιφερειακούς Συμβούλους 
της Περιφέρειας Αττικής και παροχή εξουσιοδότησης 
υπογραφής "Με εντολή Περιφερειάρχη" σε Προϊσταμέ¬ 
νους Διεύθυνσης», όπωςτροποποιήθηκε και συμπληρώ¬ 
θηκε μεταγενέστερα και ισχύει. 

4. Την αριθμ. πρωτ. οικ.55888/15.3.2017 απόφαση της 
Περιφερειάρχη Αττικής περί μετακίνησης Προϊσταμένου 


Γενικής Δ/νσης Βιώσιμης Ανάπτυξης και Κλιματικής Αλ¬ 
λαγής, στη Γενική Δ/νση Δημόσιας Υγείας και Κοινωνικής 
Μέριμνας. 

5. Το ν. 3861 /2010 (ΦΕΚ 112/Α713.7.2010) «Ενίσχυση 
της διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 
κητικών οργάνων στο διαδίκτυο - Πρόγραμμα Διαύγεια - 
και άλλες διατάξεις». 

6. Τις διατάξεις του ν. 2345/1995 (ΦΕΚ 213/τ.Α71995) 
και ειδικότερα του άρθρου 1 «για τις οργανωμένες Υπη¬ 
ρεσίες παροχής προστασίας από φορείς Κοινωνικής 
Πρόνοιας». 

7. Τις διατάξεις της υπουργικής απόφασης αριθμ. Πιγ/ 
οικ.81551/25.6.2007 (ΦΕΚ 1136/Β76.7.2007) περί τροπο¬ 
ποίησης και συμπλήρωσης των υπουργικών αποφάσεων 
αριθμ. Π4β/οικ.3176/6.6.1996 (ΦΕΚ 455/τ.Β71996) και 
Π4β/οικ.4690/30.8.1996 (ΦΕΚ 833/τ.Β71996) "προϋπο¬ 
θέσεις ίδρυσης και λειτουργίας Μονάδων Φροντίδας 
Ηλικιωμένων κερδοσκοπικού και μη χαρακτήρα" όπως 
έχει τροποποιηθεί και ισχύει μέχρι σήμερα. 

8. Την αριθμ. ΦΕΚ256/31.12.2012 Πράξη Νομοθετικού 
Περιεχομένου, Κεφάλαιο Α', άρθρο 1. 

9. Την υπ' αριθμ. 6311 /2003/22.4.2004 άδεια ίδρυσης 
Μονάδας Φροντίδας Ηλικιωμένων κερδοσκοπικού χα¬ 
ρακτήρα με τον διακριτικό τίτλο «Άγιος Γεώργιος», στον 
Κουβατσέα Γεώργιο. 

10. Την υπ'αριθμ. 9686/2005/5.10.2006 άδεια λειτουρ¬ 
γίας Μονάδας Φροντίδας Ηλικιωμένων κερδοσκοπικού 
χαρακτήρα με το διακριτικό τίτλο «Άγιος Γεώργιος» στον 
Κουβατσέα Γεώργιο (ΦΕΚ 1553/τ.Β724.10.2006). 

11. Την αριθμ. 848, σχετ. 638 και σχετ.597/3.4.2015 
(ΦΕΚ 847/τ.Β715.5.2015) απόφαση αναθεώρησης της 
άδειας λειτουργίας της Μονάδας Φροντίδας Ηλικιωμέ¬ 
νων «Άγιος Γεώργιος», λόγω μεταβολής του ιδιοκτησια¬ 
κού καθεστώτος, με νέο ιδιοκτήτη την εταιρεία «ΑΦΟΙ 
ΜΑΘΙΟΥ ΚΑΙ ΣΙΑ Ε.Ε.» και διακριτικό τίτλο «ΑΓΙΟΣ ΣΤΥ¬ 
ΛΙΑΝΟΣ». 

12. Την αριθμ. 5100/26.10.2016 αίτηση του αρμόδιο 
μηχανικού, για αναθεώρηση της άδειας λειτουργίας 
λόγω εσωτερικών αλλαγών και νέων διαρρυθμίσεων 
για αύξηση της δυναμικότητας (προσθήκη 11 κλινών), 
με συνημμένα τεχνικά σχέδια και εκθέσεις, που έλαβαν 
λειτουργική προέγκριση στις 4.11.2016. 

13. Τα αριθμ. οικ.650/2.2.2017 και οικ.1796/3.4.2017 
έγγραφά μας, με τα οποία ζητούσαμε ενημέρωση για 
την πορεία των εργασιών στη Μονάδα. 

14. Την αριθμ. 2532/25.5.2017 συμπληρωματική αίτη¬ 
ση του αρμόδιο μηχανικού με συνημμένα τροποποιημέ¬ 
να τεχνικά σχέδια του υπογείου και του δώματος, που 
έλαβαν λειτουργική προέγκριση στις 29.5.2017. 

15. Το από 13.6.2017 πρακτικό της αρμόδιας Επιτρο¬ 
πής Καταλληλότητας, με τις σχετικές σ'αυτό παρατη¬ 
ρήσεις, όπως διαμορφώθηκε μετά την από 8.6.2017 
επιτόπια αυτοψία. 

16. Το αριθμ. 3371, σχετ. 3332 και σχετ. 3021/1.8.2017 
έγγραφό μας. 

17. Το από 21.9.2017 δεύτερο πρακτικό της αρμόδιας 
Επιτροπής Καταλληλότητας, με τις σ'αυτό σχετικές παρα¬ 
τηρήσεις, όπως διαμορφώθηκε μετά την από 21.9.2017 
δεύτερη επιτόπια αυτοψία. 

18. Το αριθμ. 5017/30.11.2017 έγγραφο. 

19. Το αριθμ. πρωτ.24818 /Φ.701.3/22934/10.1.2018 
ΧΠΕ 73087 πιστοποιητικό ενεργητικής πυροπροστασίας 
με ισχύ έως 10.1.2023, για τους χώρους του υπογείου, 
Α', Β', Γ', Δ' και Ε' ορόφους (κεντρική εγκατάσταση) και 
του δώματος, ισογείου, παταριού και υπογείου (βοηθη¬ 
τικοί χώροι), το οποίο κατατέθηκε στην υπηρεσία στις 
11.4.2018. 

20. Την από 11.4.2018 αίτηση του αρμόδιου μηχανικού, 
με τα συνημμένα σ' αυτή δικαιολογητικά και το ανωτέ¬ 
ρω (18) πιστοποιητικό ενεργητικής πυροπροστασίας, 
αποφασίζουμε: 

1. Αναθεωρούμε την υπ' αριθμ. 9686/2005/5.10.2006 
άδεια λειτουργίας, όπως αναθεωρήθηκε με την αριθμ. 
848, σχετ. 638 και 597/3.4.2015 απόφαση, της Μονάδας 
Φροντίδας Ηλικιωμένων κερδοσκοπικού χαρακτήρα που 
εδρεύει επί της οδού Ν. Δημητρακοπούλου 77 στην Αθή¬ 
να, με διακριτικό τίτλο «ΑΓΙΟΣ ΣΤΥΛΙΑΝΟΣ», με ιδιοκτήτη 
την εταιρεία «ΑΦΟΙ ΜΑΘΙΟΥ ΚΑΙ ΣΙΑ Ε.Ε.», λόγω εσωτε¬ 
ρικών αλλαγών και νέων διαρρυθμίσεων για αύξηση της 
δυναμικότητας των κλινών (προσθήκη 11 κλινών), με νέο 
σύνολο 46 κλίνες. 

2. Κατά τα λοιπά ισχύει η αριθμ. 9686/2005/5.10.2006 
απόφαση μας, όπως αναθεωρήθηκε με την αριθμ. 848, 
σχετ. 638 και σχετ.597/3.4.2015 απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Απριλίου 2018 
Η Αντιπεριφερειάρχης Κεντρικού Τομέα Αθηνών 
ΕΡΜ. ΚΥΠΡΙΑΝΙΔΟΥ 


Αριθμ. 4869 _ (4) 

Διαπίστωση ανάγκης και καθιέρωση υπερωρια- 
κής εργασίας με αμοιβή πέντε (5) υπαλλήλων της 
Δ/νσης Αγροτικής Οικονομίας και Κτηνιατρικής 
της Περιφερειακής Ενότητας (Π.Ε.) Καρδίτσας, 
για το Β' εξάμηνο του έτους 2018. 

Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ 

Έχοντας υπόψη: 

1 .Τις διατάξειςτου ν. 3852/2010 (ΦΕΚ 87/τ.Α 77.6.2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης», όπως 
τροποποιήθηκαν και ισχύουν. 

2. Τις διατάξεις του π.δ. 129/2010 (ΦΕΚ 222/τ.Α7 
27.12.2010) «Οργανισμός της Περιφέρειας Θεσσαλίας», 
όπως τροποποιήθηκε και ισχύει. 

3. Τις διατάξεις του άρθρου 16 του ν. 3205/2003 (ΦΕΚ 
297/τ.Α'/23.12.2003) «Μισθολογικές ρυθμίσεις λειτουρ¬ 
γών και υπαλλήλων του Δημοσίου, Ν.Π.Δ.Δ. και Ο.Τ.Α., 
μονίμων στελεχών των Ενόπλων Δυνάμεων και αντιστοί¬ 
χων της Ελληνικής Αστυνομίας, του Πυροσβεστικού και 
Λιμενικού Σώματος και άλλες συναφείς διατάξεις», όπως 
τροποποιήθηκαν και ισχύουν. 

4. Τις διατάξεις του άρθρου 20 του ν. 4354/2015 (ΦΕΚ 
176/τ.Α723.12.2003) «Διαχείριση των μη εξυπηρετού¬ 


μενων δανείων, μισθολογικές ρυθμίσεις και άλλες επεί¬ 
γουσες διατάξεις εφαρμογής της συμφωνίας δημοσιο¬ 
νομικών στόχων και διαρθρωτικών μεταρρυθμίσεων». 

5. Το γεγονός ότι για την υπερωριακή απασχόληση 
έχει προβλεφθεί σχετική πίστωση στον Προϋπολογισμό 
της Π.Ε. Καρδίτσας Περιφέρειας Θεσσαλίας, οικονομικού 
έτους 2018. 

6. Την υπ' αριθμ. 491/2018 απόφαση της Οικονο¬ 
μικής Επιτροπής Περιφέρειας Θεσσαλίας (πρακτικό 
9ο/20.3.2018, ΑΔΑ:6Σ907ΛΡ-62Ρ), με την οποία εγκρί- 
νεται η δαπάνη και η διάθεση πίστωσης για υπερωρι- 
ακή απογευματινή εργασία κατά τις εργάσιμες ημέρες, 
πέντε (5) υπαλλήλων της Δ/νσης Αγροτικής Οικονομίας 
και Κτηνιατρικής Π.Ε. Καρδίτσας για το Β' εξάμηνο του 
έτους 2018. 

7. Την υπ'αριθμ. 1112/27.3.2018 (ΑΔΑ:6ΜΚΒ7ΛΡ-628) 
απόφαση δέσμευσης πίστωσης του Τμήματος Λογιστι¬ 
κής και Οικονομικής Διαχείρισης της Π.Ε. Καρδίτσας. 

8. Την υπ'αριθμ. 2/1757/0026/10.1.2017 (ΦΕΚ 17/ 
Β712.1.2017) απόφαση του Αναπληρωτή Υπουργού 
Οικονομικών «Καθορισμός δικαιολογητικών για την 
καταβολή αποζημίωσης για υπερωριακή, νυχτερινή, 
Κυριακών και εξαιρέσιμων ημερών εργασία». 

9. Τις έκτακτες και αυξημένες υπηρεσιακές ανάγκες 
του Τμήματος Φυτικής και Ζωικής Παραγωγής της Δ/ 
νσης Αγροτικής Οικονομίας και Κτηνιατρικής Π.Ε. Καρδί¬ 
τσας, για την αντιμετώπιση των οποίων θα απασχοληθεί 
το προσωπικό της ανωτέρω Δ/νσης πέραν του κανονι¬ 
κού ωραρίου εργασίας τους και συγκεκριμένα για την 
εφαρμογή των προγραμμάτων ελέγχου - έκδοσης Δελ¬ 
τίων Ταξινόμησης - έκδοσης αδειών κυκλοφορίας των 
γεωργικών μηχανημάτων, έκδοσης αδειών οδήγησης 
γεωργικών μηχανημάτων και αγροτικού εξηλεκτρισμού, 
αποφασίζουμε: 

1. Διαπιστώνουμε την ανάγκη για υπερωριακή απα¬ 
σχόληση πέντε (5) υπαλλήλων της Δ/νσης Αγροτικής 
Οικονομίας και Κτηνιατρικής Π.Ε. Καρδίτσας, για το 
Β'εξάμηνο του έτους 2018, για την κάλυψη αυξημένων 
υπηρεσιακών αναγκών της Δ/νσης. 

2. Καθιερώνουμε υπερωριακή εργασία με αμοιβή, για 
το Β' εξάμηνο του έτους 2018, κατά τις απογευματινές 
ώρεςτων εργάσιμων ημερών και μέχρι επτακόσιες είκοσι 
(720) ώρες συνολικά, για πέντε (5) υπαλλήλους της Δ/ 
νσης Αγροτικής Οικονομίας και Κτηνιατρικής Π.Ε. Καρ¬ 
δίτσας, ως κατωτέρω: 

Υπερωρίες: Πέντε (5) υπάλληλοι με εκατόν είκοσι (120) 
ώρες, έως 31.12.2018: 5X120=600 ώρες. 

Η συγκρότηση του συνεργείου υπερωριακής απα¬ 
σχόλησης, στην οποία θα αναφέρεται ο αριθμός και το 
ονοματεπώνυμο των συμμετεχόντων στο συνεργείο 
υπαλλήλων, η κατηγορία και το Μ.Κ. αυτών, το συνο¬ 
λικό χρονικό διάστημα καθώς και οι ημέρες παροχής 
της εργασίας και οι ώρες απασχόλησης για τον καθένα 
κατά μήνα, θα γίνει με απόφαση ανάλογα με τις εκάστοτε 
παρουσιαζόμενες ανάγκες. 

Η δαπάνη, η οποία ανέρχεται στο ύψος των δύο χιλιά¬ 
δων τετρακοσίων ευρώ και μηδέν λεπτών (2.400,00 €), 
θα καλυφθεί από πιστώσεις του προϋπολογισμού της 
Π.Ε. Καρδίτσας Περιφέρειας Θεσσαλίας οικονομικού 

έτους 2018 και θα βαρύνει τον Κ.Α.Ε. 0511.01 του Ε.Φ. 
073. 

Υπεύθυνος για την παρακολούθηση και τον έλεγχο 
της πραγματικής παροχής υπερωριακής απασχόλησης 
ορίζεται ο Αναπληρωτής Προϊστάμενος της Δ/νσης 
Αγροτικής Οικονομίας και Κτηνιατρικής Π.Ε. Καρδίτσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 18 Απριλίου 2018 
Ο Περιφερειάρχης 
ΚΩΝ/ΝΟΣ ΑΓΟΡΑΣΤΟΣ 


Αριθμ. απόφ. 419/2018 (5) 

Καθιέρωση υπερωριακής απασχόλησης κατά τις 
Κυριακές και Αργίες και για συμπλήρωση εβδο¬ 
μαδιαίου ωραρίου τις νυχτερινές ώρες των υπαλ¬ 
λήλων του Δήμου Ελευσίνας για το Β' εξάμηνο 
του έτους 2018. 

Ο ΔΗΜΑΡΧΟΣ ΕΛΕΥΣΙΝΑΣ 

Έχοντας υπόψη: 

1. Τις διατάξεις της παρ. 1 του άρθρου 58 του 
ν. 3852/2010. 

2. Τις διατάξεις των άρθρων 36, των παρ. 2 και 3 του 
άρθρου 48, του άρθρου 171 και 176 του ν. 3584/2007. 

3. Τις διατάξεις του άρθρου 20 του ν. 4354/2015 (ΦΕΚ 
176/τ.Α'/16.12.2015). 

4. Τις διατάξεις της παρ. 10 του άρθρου 12 του 
ν. 2503/1997. 

5. Τις διατάξεις της παρ. 2 του άρθρου 31 του 
ν. 4258/2014 (ΦΕΚ 94 Α'/14.4.2014). 

6. Την υπ' αριθμ. 544/2017 απόφαση του Δημοτικού 
Συμβουλίου περί καθιέρωσης διαφορετικού ωραρίου 
και εξαίρεση της εφαρμογής της πενθήμερης εργασίας 
διαφόρων Δ/νσεων και υπηρεσιών του Δήμου, η οποία 
εγκρίθηκε με την υπ'αριθμ. 102351/36035 απόφαση του 
Συντονιστή Αποκεντρωμένης Διοίκησης Αττικής (ΦΕΚ 
Β74425/2017). 

7. Τον προϋπολογισμό του έτους 2018, ο οποίος ψηφί¬ 
στηκε με την υπ'αριθμ. 556/2017 (ΑΔΑ:Ω6Π1ΩΡΒ-Γ3Ω) 
απόφαση του Δημοτικού Συμβουλίου. 

8. Την υπ'αριθμ. οικ.2/78400/0022/14.11.2011 εγκύ¬ 
κλιο του Υπουργείου Οικονομικών. 

9. Τον αριθμό των υπηρετούντων υπαλλήλων στο 
Δήμο Ελευσίνας. 

10. Το γεγονός ότι έχουν προβλεφθεί αντίστοιχες πι¬ 
στώσεις στον υπό έγκριση προϋπολογισμό του έτους 
2018 και στους κωδικούς 10.6012.0001, 10.6012.0002, 
15.6012.0001,20.6012.0001,25.6012.0001,30.6012.0001, 
35.6012.0001,40.6012.0001,45.6012.0001,50.6012.0001 
συνολικού ποσού 282.000,00 €, στους κωδικούς 
10.6022.0001,15.6022.0001,20.6022.0001,25.6022.001, 
30.6022.000,35.6022.0001,40.6022.0001,45.6022.0001, 
συνολικού ποσού 46.050,00 €, στον Κ.Α. 20.6042.0001, 
15.6042.0001 συνολικού ποσού 41.000,00 € και στον Κ.Α. 


00.6032.0001 συνολικού ποσού 3.600,00 €, αποφασί¬ 
ζουμε: 

Καθιερώνουμε την υπερωριακή απασχόληση κατά τις 
Κυριακές και αργίες ή κατά τις νυχτερινές ώρες ,είτε προς 
συμπλήρωση της υποχρεωτικής εβδομαδιαίας εργασίας 
είτε καθ' υπέρβαση αυτής, των υπαλλήλων του Δήμου 
για το Β' εξάμηνο του έτους 2018 και συγκεκριμένα για 
διακόσια πενήντα (250) υπαλλήλους των ως ανωτέρω 
αναφερομένων στο εισηγητικό υπηρεσιών, για εργα¬ 
σία μέχρι 96 ώρες ανά εξάμηνο για τις νυχτερινές και 
μέχρι 96 ανά εξάμηνο για τις Κυριακές και εξαιρέσιμες 
μέρες ανά υπάλληλο. Για το προσωπικό που ανήκει και 
απασχολείται στην Υπηρεσία Καθαριότητας οι ως άνω 
ώρες ορίζονται μέχρι 180 αντίστοιχα ανά εξάμηνο και 
ανά υπάλληλο, με την προβλεπόμενη από το νόμο απο¬ 
ζημίωση, για την κάλυψη των αναγκών των υπηρεσιών 
του Δήμου. 

Υπεύθυνοι για την παρακολούθηση και τον έλεγχο 
πραγματοποίησης της υπερωριακής απασχόλησης των 
υπαλλήλων ορίζονται οι προϊστάμενοι των τμημάτων και 
των διευθύνσεων των υπηρεσιών, οι οποίοι θα βεβαιώ¬ 
νουν ενυπόγραφα την εκτέλεση υπερωριακής εργασίας. 

Η βεβαίωση αυτή αποτελεί προϋπόθεση για την κα¬ 
ταβολή της υπερωριακής αποζημίωσης. 

Η κατανομή των ωρών υπερωριακής απασχόλησης 
του προσωπικού θα γίνεται κάθε φορά ανάλογα με τις 
ανάγκες των υπηρεσιών. 

Η απόφαση αυτή ισχύει μέχρι και 31.12.2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ελευσίνα, 26 Απριλίου 2018 
Ο Δήμαρχος 
ΓΕΩΡΓΙΟΣ ΤΣΟΥΚΑΛΑΣ 


Αριθμ. απόφ. 416/2018 (6) 

Καθιέρωση υπερωριακής απασχόλησης των 
υπαλλήλων του Δήμου Ελευσίνας για το Β' εξά¬ 
μηνο του έτους 2018. 

Ο ΔΗΜΑΡΧΟΣ ΕΛΕΥΣΙΝΑΣ 

Έχοντας υπόψη: 

1. Τις διατάξεις της παρ. 1 του άρθρου 58 του 
ν. 3852/2010. 

2. Τις διατάξεις των άρθρων 36, των παρ. 2 και 3 του 
άρθρου 48, του άρθρου 171 και 176 του ν. 3584/2007. 

3. Τις διατάξεις της παρ. 10 του άρθρου 12 του 
ν. 2503/1997. 

4. Τις διατάξεις της παρ. 2 του άρθρου 31 του 
ν. 4258/2014 (ΦΕΚ 94 Α'/14.4.2014). 

5. Τις διατάξεις της παρ. 1 του άρθρου 176 του 
ν. 4261/2014 (ΦΕΚ 107 Α75.5.2014), περί αντικατάστα¬ 
σης της παρ. 1 του αρ. 20 του ν. 4024/2011. 

6. Την υπ'αριθμ. οικ.2/78400/0022/14.11.2011 εγκύ¬ 
κλιο του Υπουργείου Οικονομικών. 

7. Τις διατάξεις του άρθρου 20 του ν. 4354/2015 (ΦΕΚ 
176/τ.Α/16.12.2015). 

8. Τον προϋπολογισμό του έτους 2018, ο οποίος ψηφί¬ 
στηκε με την υπ' αριθμ. 556/2017 (ΑΔΑ: Ω6Π1ΩΡΒ-Γ3Ω) 
απόφαση του Δημοτικού Συμβουλίου, σύμφωνα με τον 
οποίο εγγράφηκαν πιστώσεις στους ανάλογους κωδικούς. 

9. Τον αριθμό των υπηρετούντων υπαλλήλων στο 
Δήμο Ελευσίνας. 

10. Τις εποχικές ή έκτακτες ανάγκες που δημιουρ- 
γούνται για την αντιμετώπιση των οποίων επιβάλλεται 
η απασχόληση του προσωπικού πέραν του κανονικού 
ωραρίου εργασίας ως κατωτέρω: 

α. Οι υπάλληλοι της υπηρεσίας καθαριότητας και πε¬ 
ριβάλλοντος απασχολούνται πέραν του ωραρίου για 
την αντιμετώπιση έκτακτων καιρικών φαινομένων, για 
εποχικές εργασίες οι οποίες δεν μπορούν να ολοκλη¬ 
ρωθούν εντός ωραρίου, τον καθαρισμό της πόλης από 
την λειτουργία λαϊκών αγορών κλπ. 

β. Οι υπάλληλοι της Υπηρεσίας Κοινωνικής Προστασί¬ 
ας απασχολούνται πέραν του ωραρίου για την αντιμε¬ 
τώπιση έκτακτων προβλημάτων ευπαθών κοινωνικών 
ομάδων, οργάνωση δράσεων εθελοντισμού, τοπικών 
δικτύων κοινωνικής αλληλεγγύης, κλπ. 

γ. Οι υπάλληλοι της Τεχνικής υπηρεσίας και της υπη¬ 
ρεσίας Δόμησης απασχολούνται πέραν του ωραρίου 
για την αντιμετώπιση έκτακτων προβλημάτων στις 
υποδομές σχολικών και δημοτικών κτιρίων, την τοπική 
οδοποιία, κλπ. 

δ. Οι υπάλληλοι των Οικονομικών και Διοικητικών 
Υπηρεσιών, του Ληξιαρχείου, του Τμήματος Πολιτικών 
οργάνων των ΚΕΠ, της Γραμματείας Δημάρχου και του 
ΑυτοτελούςΤμήματος Προγραμματισμού και Διαφάνειας 
απασχολούνται και πέραν του ωραρίου. 

ε. Οι υπάλληλοι της Δημοτικής Αστυνομίας απασχο¬ 
λούνται πέραν του ωραρίου του για την αντιμετώπιση 
έκτακτων αναγκών. 

στ.Το γεγονός ότι το Δήμαρχο Ελευσίνας επικουρούν 
στο έργο του δύο (2) ειδικοί σύμβουλοι και ένας (1) ει¬ 
δικός συνεργάτης και συνεργάζονται μαζί του εκτός του 
υποχρεωτικού ωραρίου λειτουργίας των υπηρεσιών σε 
συνδυασμό με την κατάργηση της προβλεπόμενης από 
την κοινή υπουργική απόφαση 2/3850/0022/19.2.2008 
(ΦΕΚ 85 ΥΟΔΔ) πάγιας μηνιαίας μηνιαίας αποζημίωσης 
χωρίς ωράριο εργασίας των Ειδικών Συνεργατών, Ειδι¬ 
κών Συμβούλων και Επιστημονικών Συνεργατών. 

11. Ότι η δαπάνη που θα προκύψει από την ως άνω 
απασχόληση θα ανέλθει στο ποσό των (186.325) ευρώ 
πλέον εργοδοτικής εισφοράς και θα βαρύνει τον προ¬ 
ϋπολογισμό του Δήμου οικ. έτους 2018, δίχως να είναι 
απαραίτητη και αναγκαία η εξάντληση του ορίου υπε- 
ρωριακής απασχόλησης ανά μήνα. 

12. Το γεγονός ότι έχουν προβλεφθεί αντίστοιχες πι¬ 
στώσεις στον προϋπολογισμό του έτους 2018 και στους 
κωδικούς 10.6012.0001, 10.6012.0002, 15.6012.0001, 
20.6012.0001,25.6012.0001,30.6012.0001,35.6012.0001, 
40.6012.0001, 45.6012.0001, 50.6012.0001 συνολικού 
ποσού 282.000,00 €, στους κωδικούς 10.6022.0001, 
15.6022.0001,20.6022.0001,25.6022.001,30.6022.0001, 
35.6022.0001,40.6022.0001,45.6022.0001, συνολικού πο¬ 
σού 46.050,00 €, στους Κ.Α. 20.6042.0001,15.6042.0001 
συνολικού ποσού 41.000,00 € και στον Κ.Α. 00.6032.0001 
συνολικού ποσού 3.600,00 €, αποφασίζουμε: 


Καθιερώνουμε την υπερωριακή απασχόληση των 
υπαλλήλων του Δήμου για Β' εξάμηνο του έτους 2018 
και συγκεκριμένα για τριακόσιους ογδόντα επτά (387) 
υπαλλήλους των ως ανωτέρω αναφερομένων στο ειση¬ 
γητικό υπηρεσιών, για εργασία μη εξαιρέσιμων ημερών 
και αργιών, μετά το πέρας του ωραρίου και μέχρι τις 
22:00, έως 31.12.2018. 

Οι κατά τα ως άνω ώρες απογευματινής υπερωριακής 
εργασίας δεν μπορεί να υπερβαίνουν τις εκατόν είκοσι 
(120) ανά υπάλληλο κατά το πρώτο εξάμηνο κάθε έτους 
και άλλες εκατόν είκοσι (120) κατά το δεύτερο. 

Υπεύθυνοι για την παρακολούθηση και τον έλεγχο 
πραγματοποίησης της υπερωριακής απασχόλησης των 
υπαλλήλων ορίζονται οι προϊστάμενοι των τμημάτων και 
των διευθύνσεων των υπηρεσιών, οι οποίοι θα βεβαιώ¬ 
νουν ενυπόγραφα την εκτέλεση υπερωριακής εργασίας. 

Η βεβαίωση αυτή αποτελεί προϋπόθεση για την κα¬ 
ταβολή της υπερωριακής αποζημίωσης. 

Η κατανομή των ωρών υπερωριακής απασχόλησης 
του προσωπικού θα γίνεται κάθε φορά ανάλογα με τις 
ανάγκες των υπηρεσιών. 

Η απόφαση αυτή ισχύει μέχρι και 31.12.2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ελευσίνα, 26 Απριλίου 2018 
Ο Δήμαρχος 
ΓΕΩΡΓΙΟΣ ΤΣΟΥΚΑΛΑΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στην αριθμ. πρωτ. Φ.21450/2017/0018920/1.12.2017 
απόφαση του Συντονιστή Αποκεντρωμένης Διοίκησης 
Αττικής που δημοσιεύθηκε στο ΦΕΚ 599/22.2.2018 (τ.Β'), 
διορθώνονται, στη σελίδα 7764, στη στήλη α' και στους 
στίχους 22,23 και 27 εκ των άνω, αντίστοιχα: 
τα λανθασμένα: 

«του ενήλικου» 

«ως ενήλικος» 
στα ορθά: 

«της ενήλικης» 

«ως ενήλικης» 

(Από την Αποκεντρωμένη Διοίκηση Αττικής) 


( 8 ) 

Στην αριθμ. πρωτ. Φ.14290/2015/0015296/20.1.2016 
απόφαση του Γενικού Γραμματέα Αποκεντρωμένης Διοί¬ 
κησης Αττικής που δημοσιεύθηκε στο ΦΕΚ 501 /29.2.2016 
(τ.Β'), στη σελίδα 6679 στη στήλη α' και στο στίχο 1 εκ 
των άνω, διορθώνεται: 
το λανθασμένο: 

«Δήμο Κερατσινίου - Δραπετσώνας» 
στο ορθό: 

«Δήμο Πειραιά». 

(Από την Αποκεντρωμένη Διοίκηση Αττικής) 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 
























